ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024065
ขอให้ตรวจสอบการซ่อมบำรุงอาคารของคอนโดมิเนียม บริเวณ ....... แขวงบางนา เขตบางนา กรุงเทพมหานคร เนื่องจากผู้ร้องแจ้งว่าทางคอนโดมิเนียม มีการดำเนินการซ่อมบำรุงอาคารที่ส่งผลกระทบต่อผู้พักอาศัยคนอื่นๆ อาทิ มีการทาสีปิดทับรอยร้าวภายนอกอาคารฯ ทำให้มีสีหยดกระเด็นใส่รถยนต์ของผู้ร้องและผู้พักอาศัยคนอื่นๆ ที่จอดอยู่บริเวณนั้นได้รับความเสียหาย เมื่อผู้ร้องได้ทำการแจ้งปัญหาให้ทางผู้ดูแลอาคารทราบแล้ว ทางผู้ดูแลอาคารได้ปฏิเสธความรับผิดชอบ พร้อมทั้งแจ้งให้ผู้ร้องและผู้พักอาศัยที่รถยนต์ได้รับความเสียหายดำเนินการจัดการแก้ไขปัญหาโดยการนำรถไปทำความสะอาดล้างสีเอง จากกรณีดังกล่าวส่งผลให้ผู้ร้องและผู้พักอาศัยคนอื่นๆ ที่เป็นเจ้าของรถได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 สัปดาห์แล้ว จึงประสงค์ให้หน่วยงานที่เกี่ยวข้องดำเนินการซ่อมบำรุงอาคารของคอนโดมิเนียม และให้ทางคอนโดมิเนียมรับผิดชอบในส่วนที่ได้รับความเสียหายต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata